Son coladis lis fueis lunc jù pal troi,
je colade la nêf sul Serenât,
si discjamin lis monts par d’Incjaroi
e mûr l’istât.
E mûr l’istât e in mont l’ultime sere
e àn dit rosari intor dal fogolâr:
passandoman, siarade la casere
al va il fedâr.
Scampanotant intant vegnin lis vacjis
e il custodi daprûf cul so baston
cun chês scarponis come dôs bisacis
a pendolon (…)
Enrico Fruch (1873-1932). Cjargnel di Ludarie di Rigulât, al à vivût però a Premariâs e al à vût fat il mestri e po il diretôr didatic. Om storpeôs e fintremai timit, nol à mai vûts ricognossiments uficiâi pe sô opare. Ma tantis des sôs poesiis, cussì delicadis, semplicis e intimistichis (racueltis in Antigais intal 1926) a son stadis musicadis di autôrs tant che Luîs Garzoni e Oreste Rosso.
par cure di Laurin Zuan Nardin
LA POESIE. Madone di Setembar (1926)............
Son coladis lis fueis lunc jù pal troi,
fur_Latn fur_Latn fur_Latn fur_Latn fur_Latn fur_Latn oci_Latn fur_Latn fur_Latn fur_Latn fur_Latn umb_Latn fur_Latn fur_Latn fur_Latn fur_Latn